પણ હવે ધીમે-ધીમે કિલ્લાની અંદરનો અનાજનો પુરવઠો ખુટવા માંડ્યો હતો.વધારાનું અનાજ લેવા કિલ્લાની બહાર નીકળાય તેમ નહોતું.અંતે હવે અનાજ સાવ ખુટ્યું ! જયશિખરીએ કેસરીયા કરી લેવા તૈયારી કરવા માંડી.ભુખ્યા રીબાયને મરવું એના કરતા શહિદી વહોરવી સારી ! તેણે સુરપાળને બોલાવ્યો અને તેને ગર્ભવતી રૂપસુંદરીને લઇ ગુપ્તમાર્ગે નાસી જવા કહ્યું.પોતાના વંશનો દિપક રૂપસુંદરીની કુખમાં આકાર લઇ રહ્યો હતો.સુરપાળ પહેલાં તો જયશિખરીને છોડી જવા તૈયાર ન થયો પણ અંતે વાસ્તવિકતા સમજાતા તે તૈયાર થયો.વિરપુરુષો જ્યારે રણ મુકે ત્યારે બમણાં જોરથી આક્રમણની તૈયારી રાખવી જ જોઇએ !